ОБЯВЛЕНИЕ

Във връзка с чл.26, ал.2 от Закона за нормативните актове община Гулянци предоставя възможност на заинтересованите лица да направят своите предложения и становища по проект на

НАРЕДБА

**ЗА УСЛОВИЯТА И РЕДА ЗА ОРГАНИЗИРАНЕ НА ПОЧАСОВИ, СЪБОТНО-НЕДЕЛНИ И СЕЗОННИ ДЕЙНОСТИ,**

**КАТО ДОПЪЛНИТЕЛНА УСЛУГА ПО ОТГЛЕЖДАНЕ НА ДЕЦАТА В ОБЩИНСКА ДЕТСКА ГРАДИНА НА ТЕРИТОРИЯТА НА ОБЩИНА ГУЛЯНЦИ**

**РАЗДЕЛ I**

**ОБЩИ ПОЛОЖЕНИЯ**

**Чл.1** С настоящата наредба се определят условията и реда за организиране на почасови, съботно- неделни и сезонни дейности, като допълнителна услуга по смисъла на чл. 68, ал.1 от ЗПУО за отглеждане на децата в общинските детски градини на територията на община Гулянци

**Чл.2** Детската градина е институция в системата на предучилищното и училищното образование, в която се отглеждат, възпитават , социализират и обучават деца от тригодишна възраст до постъпването им в I клас в съответствие с държавния образователен стандарт за предучилищното образование.

**Чл.3** Предучилищното образование се осъществява при осигурена среда за учене чрез игра, съобразена с възрастовите особености и гарантираща цялостното развитие на детето, както и възможностите за опазване на физическото психическото му здраве.

**Чл.4** В общинската детска градина се организират почасови , съботно- неделни и сезонни дейности като допълнителна услуга по отглеждането на децата по желание на родителите при условия и по ред, определени с тази наредба.

**Чл.5** Допълнителните услуги по отглеждане на децата в детската градина се заплащат по условие и ред, определени с наредбата за определянето и администрирането на местни такси и цени на услугите на територията на община Гулянци.

**РАЗДЕЛ II**

**Организация на почасови, съботно- неделни и сезонни дейности, като допълнителна услуга по отглеждане на децата**

**Чл.6** Допълнителни педагогически услуги /ДПУ/ са образователни услуги извън Държавните образователни стандарти /ДОС/.

**Чл.7**/1/По заявено желание на родителите детската градина може да осигури условия на територията си за организиране на педагогически дейности, които не са дейност детската градина.

/2/Дейностите по ал.1 се извършват извън времето за провеждане на основните форми на педагогическо взаимодействие и се организират при спазване на действащото законодателство.

/3/Дейностите по ал.1 се организират само за децата, които посещават детската градина .

/4/ Допълнителните услуги се провеждат във време извън педагогическите ситуации по образователни направления, съгласно ДОС и следва да бъдат съобразени с възрастовите и индивидуални възможности и потребности на децата.

**Чл.8** /1/ ДПУ се осъществяват групово или индивидуално в зависимост от спецификата на провежданите дейности. Броят на децата при групови дейности се определят от директора на детската градина след съгласуване с педагогическия съвет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини.

/2/ видовете услуги и допълнителни могат да се организират :

* Почасово
* Сезонно
* В почивни дни

**Чл.9** Дейностите се провеждат само в неучебно време:

* Неучебното време без основни форми на педагогическо взаимодействие в периода 1 юни до 14 септември;
* Времето извън учебните дни в периода 15 септември до 31 май- съботно-неделни
* В дните от понеделник до петък по време на учебното време – във времето за самостоятелни дейности по избор на детето по смисъла на чл.17, ал.4 от Наредба №5 от 03.06.2016г. за предучилищно образование.

**Чл.10**. не се допуска допълнителни дейности и услуги да се провеждат във времето и за сметка на времето за почивка на децата.

**Чл.11** /1/ Видовете дейности се определят от родителите, като техните желания се проучват веднъж преди началото на учебната годината и веднъж преди началото на неучебното време/1юни-14 септември/

/2/ След обработване на информацията педагогическия съвет взема окончателно решение за вида на дейностите и услугите, които ще се предоставят.

**Чл.12** Директорът на детската градина създава организация за допълнителни услуги като:

1.Приема заявление /Приложение№1/ по образец на градината за ДПУ, регистрира ги във входящия дневник на градината и ги съхранява в отделен класьор;

2.Внася промените във вътрешните актове на детската градина , за създаване на конкретен регламент за време и място на провеждане;

3.Възлага дейностите на желаещите учители от детската градина;

4.Когато персонала на учителите от детската градина няма лице с нужната правоспособност и квалификация, директорът възлага дейностите на външен лектор, който трябва да бъде с нужната правоспособност и квалификация и да отговаря на изискванията на чл.215 от Закона за предучилищното и училищното образование;

5.Съгласува с финансиращия орган, обществения съвет към градината и РУО допълнителни услуги.

**Чл.13**/1/ Педагогическия съвет със свое решение определя дали да се заплаща такса за услугата, а техния размер се определя с наредба на общински съвет.

/2/ Когато директорът възлага изпълнението на допълнителна услуга на педагогически специалист от детската градина и обезпечава дейността с помощен персонал от институцията, на служителите се заплаща възнаграждение по чл.262, ал.1, т. 2 и т.3 от КТ.

**Чл.14** Не се допуска провеждането на дейности, които:

1.Противоречат на общоприетите норми и актове на Република България или са с верска, религиозна и политическа насоченост

2.Се провеждат от предавателите без необходимо образование и квалификация, съобразно изискванията за заемане на учителска длъжност;

3.Не са съгласувани от финансиращия орган, обществен съвет към градината и РУО.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1**. Наредбата се издава на основание чл.68 от Закона за предучилищното и училищното образование .

**§2**. Директорите на общинските детски градини

1. Привеждат вътрешните актове на детската градина в съответствие с настоящата наредба до 01.05.2017г.
2. Внасят мотивирано предложение до кмета на община Гулянци за определяне на такси и цени на услугите, които ще се предоставят, като включат в предложението всички разходи, които са необходими за провеждане на дейностите.
3. Кмета на община представя пред общински съвет Гулянци докладна за необходимостта от актуализация на Наредба №1 за определянето и администрирането на местните такси и цени на услугите на територията на Община Гулянци в Глава II „Местни такси”, раздел ІІІ „Такси за детски ясли, детски градини, домове за социални грижи , лагери и други общински социални услуги”.
4. Не се допускат провеждане на дейности извън ДОС, които не са съгласувани със финансиращия орган.

**§3**. Копие от наредбата да бъде поставено на видно място в детските градини с цел запознаване на всички заинтересовани страни и осигуряване на публичност на дейността на детската градина .

**§4**. Наредбата е приета с Решение №…….….от Протокол №……/……2017г. на общински съвет Гулянци

**Огнян Янчев**

Председател на Общински съвет - Гулянци